ระเบียบกรุงเทพมหานครระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานครพ.ศ. ๒๕๓๒ อาศัยอำนาจตามมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๑๘ (๒)แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ ผู้ว่าราชการกรุงเทพมหานครกำหนดระเบียบว่าด้วยเงินช่วยค่าครองชีพผู้ได้รับบำนาญของกรุงเทพมหานครไว้ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานครพ.ศ. ๒๕๓๒ข้อ ๒[๑]ระเบียบนี้ให้ใช้บังคับตั้งแต่วันที่ ๑ มกราคม พ.ศ. ๒๕๓๒ข้อ ๓ ให้ยกเลิก(๑) ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานครพ.ศ. ๒๕๒๒(๒) ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๒) พ.ศ. ๒๕๒๓(๓) ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๓) พ.ศ. ๒๕๒๕บรรดาระเบียบ ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ผู้ได้รับบำนาญปกติหรือผู้มีสิทธิได้รับบำนาญปกติหรือผู้ได้รับบำนาญพิเศษเพราะเหตุทุพพลภาพตามกฎหมายว่าด้วยบำเหน็จบำนาญข้าราชการส่วนท้องถิ่นต่ำกว่าเดือนละสี่พันบาทให้ได้รับเงินช่วยค่าครองชีพผู้ได้รับบำนาญของกรุงเทพมหานคร เรียกโดยย่อว่า ช.ค.บ.ในอัตราเดือนละสองร้อยบาทผู้ได้รับบำนาญปกติหรือผู้มีสิทธิได้รับบำนาญปกติหรือผู้ได้รับบำนาญพิเศษเพราะเหตุทุพพลภาพ ตามกฎหมายว่าด้วยบำเหน็จบำนาญข้าราชการท้องถิ่นตั้งแต่เดือนละสี่พันบาทขึ้นไปแต่ไม่เกินสี่พันสองร้อยบาทให้ได้รับ ช.ค.บ.ในอัตราเดือนละสองร้อยบาท แต่เมื่อรวม ช.ค.บ. กับบำนาญแล้ว ให้ได้รับไม่เกินเดือนละสี่พันสองร้อยบาทข้อ ๕ผู้ได้รับหรือมีสิทธิได้รับบำนาญพิเศษหรือบำนาญตกทอดในฐานะทายาทหรือผู้อุปการะหรือผู้อยู่ในอุปการะต่ำกว่าเดือนละสี่พันบาท ให้ได้รับ ช.ค.บ.ในอัตราเดือนละหนึ่งร้อยบาทผู้ได้รับหรือมีสิทธิได้รับบำนาญพิเศษหรือบำนาญตกทอดในฐานะทายาทหรือผู้อุปการะหรือผู้อยู่ในอุปการะ ตั้งแต่เดือนละสี่พันบาทขึ้นไป แต่ไม่เกินสี่พันหนึ่งร้อยบาทให้ได้รับ ช.ค.บ. ในอัตราเดือนละหนึ่งร้อยบาท แต่เมื่อรวม ช.ค.บ.กับบำนาญแล้วให้ได้รับไม่เกินเดือนละสี่พันหนึ่งร้อยบาทข้อ ๖ผู้ได้รับหรือมีสิทธิได้รับบำนาญปกติ บำนาญพิเศษเพราะเหตุทุพพลภาพบำนาญพิเศษหรือบำนาญตกทอดในฐานะทายาท หรือผู้อุปการะหรือผู้อยู่ในอุปการะตามกฎหมายว่าด้วยบำเหน็จบำนาญข้าราชการส่วนท้องถิ่น ในวันที่ ๑ มกราคม ๒๕๒๓และยังคงได้รับหรือมีสิทธิได้รับอยู่ในวันที่ ๑ มกราคม ๒๕๒๕ เดือนละต่ำกว่าอัตราเงินเดือนขั้นสูงสุดของบัญชีอัตราเงินเดือนหมายเลข๓ ของข้าราชการพลเรือน ให้ได้รับ ช.ค.บ.เพิ่มอีกในอัตราเดือนละร้อยละสามสิบเก้าของจำนวนบำนาญที่ได้รับหรือมีสิทธิได้รับแต่ทั้งนี้เมื่อรวม ช.ค.บ.ตามวรรคนี้กับบำนาญและเงินเพิ่มจากเงินบำนาญในอัตราร้อยละยี่สิบห้าตามระเบียบกระทรวงมหาดไทยว่าด้วยกองทุนบำเหน็จบำนาญข้าราชการกรุงเทพมหานคร พ.ศ. ๒๕๑๖ ข้อ ๓๑ แล้วให้ได้รับไม่เกินอัตราเงินเดือนขั้นสูงสุดของบัญชีอัตราเงินเดือนหมายเลข ๓ของข้าราชการพลเรือนผู้ได้รับหรือมีสิทธิได้รับบำนาญปกติบำนาญพิเศษเพราะเหตุทุพพลภาพ บำนาญพิเศษ หรือบำนาญตกทอดในฐานะทายาทหรือผู้อุปการะหรือผู้อยู่ในอุปการะตามกฎหมายว่าด้วยบำเหน็จบำนาญข้าราชการส่วนท้องถิ่นตั้งแต่วันที่ ๒ มกราคม ๒๕๒๓ เป็นต้นมา และยังคงได้รับหรือมีสิทธิได้รับอยู่ในวันที่ ๑ มกราคม ๒๕๒๕เดือนละต่ำกว่าอัตราเงินเดือนขั้นสูงสุดของบัญชีอัตราเงินเดือนหมายเลข ๓ ของข้าราชการพลเรือนให้ได้รับ ช.ค.บ. เพิ่มอีกในอัตราเดือนละร้อยละสิบหกของจำนวนบำนาญที่ได้รับหรือมีสิทธิได้รับแต่เมื่อรวม ช.ค.บ.ตามวรรคนี้กับบำนาญและเงินเพิ่มจากเงินบำนาญในอัตราร้อยละยี่สิบห้าตามระเบียบกระทรวงมหาดไทยว่าด้วยกองทุนบำเหน็จบำนาญข้าราชการกรุงเทพมหานคร พ.ศ.๒๕๑๖ข้อ ๓๑ แล้วให้ได้รับไม่เกินอัตราเงินเดือนขั้นสูงสุดของบัญชีอัตราเงินเดือนหมายเลข ๓ของข้าราชการพลเรือนการคำนวณ ช.ค.บ.ถ้ามีเศษของบาทให้ปัดทิ้งข้อ ๗[๒] ผู้ได้รับหรือมีสิทธิได้รับบำนาญไม่มีสิทธิได้รับช.ค.บ. ตามข้อ ๔ หรือข้อ ๕ถ้าเข้ารับราชการหรือกลับเข้ารับราชการหรือเข้าทำงานหรือกลับเข้าทำงานสังกัดราชการส่วนกลางราชการส่วนภูมิภาค หรือราชการส่วนท้องถิ่นข้อ ๘ ผู้ได้รับหรือมีสิทธิได้รับบำนาญปกติบำนาญพิเศษเพราะเหตุทุพพลภาพ บำนาญพิเศษหรือบำนาญตกทอดในฐานะทายาทหรือผู้อุปการะหรือผู้อยู่ในอุปการะตามกฎหมายว่าด้วยบำเหน็จบำนาญข้าราชการส่วนท้องถิ่นอยู่แล้ว ในวันที่ ๑ มกราคมพ.ศ. ๒๕๓๒ ให้ได้รับ ช.ค.บ. ในอัตรา ดังนี้(๑) ผู้ที่ได้รับหรือมีสิทธิได้รับบำนาญและช.ค.บ. ตามข้อ ๔ ข้อ ๕ หรือข้อ ๖ แล้วแต่กรณีอยู่แล้ว ให้ได้รับ ช.ค.บ. เพิ่มอีกในอัตราเดือนละร้อยละหกของจำนวนบำนาญและช.ค.บ. ที่ได้รับหรือมีสิทธิได้รับ(๒) ผู้ที่ได้รับหรือมีสิทธิได้รับเฉพาะบำนาญให้ได้รับ ช.ค.บ. ในอัตราเดือนละร้อยละหกของจำนวนบำนาญที่ได้รับหรือมีสิทธิได้รับการคำนวณ ช.ค.บ.ถ้ามีเศษของบาทให้ปัดทิ้งข้อ ๘ ทวิ[๓] ผู้ได้รับหรือมีสิทธิได้รับบำนาญปกติบำนาญพิเศษเพราะเหตุทุพพลภาพ บำนาญพิเศษ หรือบำนาญตกทอด ในฐานะทายาทหรือผู้อุปการะหรือผู้อยู่ในอุปการะตามกฎหมายว่าด้วยบำเหน็จบำนาญข้าราชการส่วนท้องถิ่นอยู่แล้ว ในวันที่ ๑ เมษายนพ.ศ. ๒๕๓๓ ให้ได้รับ ช.ค.บ. ในอัตราดังนี้(๑) ผู้ที่ได้รับหรือมีสิทธิได้รับบำนาญและช.ค.บ. ตามข้อ ๔ ข้อ ๕ ข้อ ๖ หรือข้อ ๘ แล้วแต่กรณีอยู่แล้ว ให้ได้ ช.ค.บ.เพิ่มอีกในอัตราเดือนละร้อยละสิบ ของจำนวนบำนาญและ ช.ค.บ.ที่ได้รับหรือมีสิทธิได้รับ(๒)ผู้ที่ได้รับหรือมีสิทธิได้รับเฉพาะบำนาญให้ได้รับ ช.ค.บ. ในอัตราเดือนละร้อยละสิบของจำนวนบำนาญที่ได้รับหรือมีสิทธิได้รับการคำนวณ ช.ค.บ.ถ้ามีเศษของบาทให้ปัดทิ้งข้อ ๘ ตรี[๔] ผู้ได้รับบำนาญปกติที่มีเวลาราชการรวมกันทั้งสิ้นไม่น้อยกว่ายี่สิบห้าปีบริบูรณ์และได้รับ ช.ค.บ. ตามข้อ ๔ ข้อ ๕ ข้อ ๖ ข้อ ๘ หรือข้อ ๘ ทวิ แล้วแต่กรณีอยู่แล้วให้ได้รับ ช.ค.บ. ในอัตราดังนี้(๑)ถ้าผู้ที่ได้รับบำนาญปกติมีอายุตั้งแต่เจ็ดสิบปีบริบูรณ์ขึ้นไปแต่ไม่ถึงแปดสิบปีบริบูรณ์ และได้รับบำนาญปกติรวมกับ ช.ค.บ.เดือนละไม่ถึงสามพันบาท ให้ได้รับ ช.ค.บ.เพิ่มขึ้นอีกในอัตราเดือนละเท่ากับส่วนต่างของเงินจำนวนสามพันบาทหักด้วยบำนาญปกติและช.ค.บ. ที่ได้รับอยู่(๒)ถ้าผู้ที่ได้รับบำนาญปกติมีอายุตั้งแต่แปดสิบปีบริบูรณ์ขึ้นไปแต่ไม่ถึงเก้าสิบปีบริบูรณ์ และได้รับบำนาญปกติรวมกับ ช.ค.บ.เดือนละไม่ถึงห้าพันบาท ให้ได้รับ ช.ค.บ.เพิ่มขึ้นอีกในอัตราเดือนละเท่ากับส่วนต่างของเงินจำนวนห้าพันบาทหักด้วยบำนาญปกติและช.ค.บ. ที่ได้รับอยู่(๓)ถ้าผู้ที่ได้รับบำนาญปกติมีอายุตั้งแต่เก้าสิบปีบริบูรณ์ขึ้นไปแต่ไม่ถึงเก้าสิบปีบริบูรณ์ และได้รับบำนาญปกติรวมกับ ช.ค.บ.เดือนละไม่ถึงหกพันบาท ให้ได้รับ ช.ค.บ. เพิ่มขึ้นอีก ในอัตราเดือนละเท่ากับส่วนต่างของเงินจำนวนหกพันบาทหักด้วยบำนาญปกติและช.ค.บ. ที่ได้รับอยู่ข้อ ๘ จัตวา[๕]ผู้ได้รับหรือมีสิทธิได้รับบำนาญปกติ บำนาญพิเศษเพราะเหตุทุพพลภาพบำนาญพิเศษหรือบำนาญตกทอดในฐานะทายาทหรือผู้อุปการะหรือผู้อยู่ในอุปการะตามกฎหมายว่าด้วยบำเหน็จบำนาญข้าราชการส่วนท้องถิ่นอยู่แล้วและยังคงได้รับหรือมีสิทธิได้รับอยู่ในวันที่ ๑ เมษายน พ.ศ.๒๕๓๕ ให้ได้รับ ช.ค.บ.ในอัตราดังนี้(๑)ผู้ที่ได้รับหรือมีสิทธิได้รับบำนาญก่อนวันที่ ๒ กันยายน พ.ศ.๒๕๒๑ ให้ได้รับช.ค.บ. ในอัตราเดือนละร้อยละสี่สิบของจำนวนบำนาญ และ ช.ค.บ. ที่ได้รับหรือมีสิทธิได้รับ(๒)ผู้ที่ได้รับหรือมีสิทธิได้รับบำนาญ ตั้งแต่วันที่ ๒ กันยายน พ.ศ.๒๕๒๑ ถึงวันที่ ๑มกราคม พ.ศ.๒๕๓๒ ให้ได้รับ ช.ค.บ. ในอัตราเดือนละร้อยละยี่สิบของจำนวนบำนาญและช.ค.บ. ที่ได้รับหรือมีสิทธิได้รับ(๓)ผู้ที่ได้รับหรือมีสิทธิได้รับบำนาญ ตั้งแต่วันที่ ๒ มกราคม พ.ศ.๒๕๓๒ ถึงวันที่ ๑เมษายน พ.ศ.๒๕๓๕ ให้ได้รับ ช.ค.บ. ในอัตราเดือนละร้อยละสิบสองของจำนวนบำนาญและช.ค.บ. ที่ได้รับหรือมีสิทธิได้รับการคำนวณ ช.ค.บ.ถ้ามีเศษของบาทให้ปัดทิ้งข้อ ๘ ฉ[๖] ผู้ได้รับหรือมีสิทธิได้รับบำนาญปกติบำนาญพิเศษเพราะเหตุทุพพลภาพ บำนาญพิเศษหรือบำนาญตกทอดในฐานะทายาทหรือผู้อุปการะหรือผู้อยู่ในอุปการะตามกฎหมายว่าด้วยบำเหน็จบำนาญข้าราชการส่วนท้องถิ่นอยู่แล้วและยังคงได้รับหรือมีสิทธิได้รับอยู่ในวันที่๑ เมษายน พ.ศ. ๒๕๔๗ ให้ได้รับ ช.ค.บ. ในอัตราดังนี้(๑) ผู้ที่ได้รับหรือมีสิทธิได้รับบำนาญและช.ค.บ. อยู่แล้ว ให้ได้รับ ช.ค.บ.เพิ่มขึ้นอีกในอัตราเดือนละร้อยละสามของจำนวนบำนาญและ ช.ค.บ. ที่ได้รับหรือมีสิทธิได้รับ(๒)ผู้ที่ได้รับหรือมีสิทธิได้รับเฉพาะบำนาญ ให้ได้รับ ช.ค.บ.ในอัตราเดือนละร้อยละสามของจำนวนบำนาญที่ได้รับหรือมีสิทธิได้รับการคำนวณ ช.ค.บ.ถ้ามีเศษของบาทให้ปัดทิ้งข้อ ๘ สัตต[๗]ผู้ได้รับหรือมีสิทธิได้รับบำนาญปกติบำนาญพิเศษเพราะเหตุทุพพลภาพบำนาญพิเศษ หรือบำนาญตกทอดในฐานะทายาทหรือผู้อุปการะหรือผู้อยู่ในอุปการะตามกฎหมายว่าด้วยบำเหน็จบำนาญข้าราชการเมื่อรวมกับช.ค.บ. แล้ว ต่ำกว่าเดือนละห้าพันหนึ่งร้อยบาทให้ได้รับ ช.ค.บ.เพิ่มอีกในอัตราเดือนละเท่ากับส่วนต่างของจำนวนเงินห้าพันหนึ่งร้อยบาทหักด้วยจำนวนบำนาญและ ช.ค.บ. ที่ได้รับหรือมีสิทธิได้รับข้อ ๘ อัฏฐ[๘] ผู้ได้รับหรือมีสิทธิได้รับบำนาญปกติบำนาญพิเศษเพราะเหตุทุพพลภาพบำนาญพิเศษหรือบำนาญตกทอดในฐานะทายาทหรือผู้อุปการะหรือผู้อยู่ในอุปการะตามกฎหมายว่าด้วยบำเหน็จบำนาญข้าราชการส่วนท้องถิ่นอยู่แล้วและยังคงได้รับหรือมีสิทธิได้รับอยู่ในวันที่ ๑ ตุลาคม ๒๕๔๘ ให้ได้รับ ช.ค.บ.ในอัตราดังต่อไปนี้(๑)ผู้ที่ได้รับหรือมีสิทธิได้รับบำนาญ และ ช.ค.บ. อยู่แล้ว ให้ได้รับ ช.ค.บ.เพิ่มขึ้นอีกในอัตราเดือนละร้อยละห้าของจำนวนบำนาญและ ช.ค.บ.ที่ได้รับหรือมีสิทธิได้รับ(๒)ผู้ที่ได้รับหรือมีสิทธิได้รับเฉพาะบำนาญ ให้ได้รับ ช.ค.บ.ในอัตราเดือนละร้อยละห้าของจำนวนบำนาญที่ได้รับหรือมีสิทธิได้รับการคำนวณ ช.ค.บ.ถ้ามีเศษของบาทให้ปัดทิ้งข้อ ๙ การจ่ายช.ค.บ.ให้นำกฎหมายว่าด้วยการจ่ายเงินเดือนเงินปี บำเหน็จ บำนาญ และเงินอื่นในลักษณะเดียวกันมาใช้บังคับโดยอนุโลมเว้นแต่ในกรณีผู้ได้รับบำนาญถึงแก่ความตายให้จ่าย ช.ค.บ. เพียงวันที่ถึงแก่ความตายข้อ ๑๐ ให้เบิกจ่ายช.ค.บ. จากกองทุนบำเหน็จบำนาญข้าราชการกรุงเทพมหานคร และให้เป็นไปตามหลักเกณฑ์และวิธีการที่ผู้ว่าราชการกรุงเทพมหานครกำหนดข้อ ๑๑ การเบิกจ่ายช.ค.บ. ไม่ต้องแสดงรายการหักภาษีเงินได้ แต่ให้นำไปคำนวณหักจากเงินบำนาญในฎีกาเบิกเงินบำนาญข้อ ๑๒ในกรณีมีปัญหาเกี่ยวกับการปฏิบัติตามระเบียบนี้ผู้ว่าราชการกรุงเทพมหานครจะเป็นผู้วินิจฉัยและกำหนดวิธีปฏิบัติตามความจำเป็นข้อ ๑๓ การปฏิบัตินอกเหนือจากระเบียบนี้ให้ขออนุมัติผู้ว่าราชการกรุงเทพมหานครเป็นกรณี ๆไปประกาศ ณ วันที่ ๑๔ เมษายน พ.ศ. ๒๕๓๒พลตรี จำลอง ศรีเมืองผู้ว่าราชการกรุงเทพมหานครระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๒) พ.ศ. ๒๕๓๓[๙]ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๓) พ.ศ. ๒๕๓๔[๑๐]ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๔) พ.ศ.๒๕๓๕[๑๑]ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร (ฉบับที่ ๖) พ.ศ. ๒๕๔๗[๑๒]ระเบียบกรุงเทพมหานคร ว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๗) พ.ศ. ๒๕๔๙[๑๓]ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร (ฉบับที่ ๘) พ.ศ. ๒๕๔๙[๑๔]วชิระ/จัดทำ๖มีนาคม ๒๕๕๐[๑] ราชกิจจานุเบกษา เล่ม ๑๐๖/ตอนที่๖๒/หน้า ๑๔๔/๒๐ เมษายน ๒๕๓๒[๒] ข้อ ๗ แก้ไขเพิ่มเติมโดย ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๔) พ.ศ.๒๕๓๕[๓] ข้อ ๘ ทวิ เพิ่มโดย ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๒) พ.ศ. ๒๕๓๓[๔] ข้อ ๘ ตรี เพิ่มโดย ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๓) พ.ศ. ๒๕๓๔[๕] ข้อ ๘ จัตวา เพิ่มโดย ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร(ฉบับที่ ๔) พ.ศ.๒๕๓๕[๖] ข้อ ๘ ฉ เพิ่มโดย ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร (ฉบับที่ ๖) พ.ศ. ๒๕๔๗[๗] ข้อ ๘ สัตต เพิ่มโดย ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร (ฉบับที่ ๗) พ.ศ. ๒๕๔๙[๘] ข้อ ๘ อัฎฐ เพิ่มโดย ระเบียบกรุงเทพมหานครว่าด้วยเงินช่วยค่าครองชีพผู้ได้รับบำนาญของกรุงเทพมหานคร (ฉบับที่ ๘) พ.ศ. ๒๕๔๙[๙] ราชกิจจานุเบกษา เล่ม ๑๐๗/ตอนที่๑๐๑/หน้า ๒๐๔/๑๔ มิถุนายน ๒๕๓๓[๑๐] ราชกิจจานุเบกษา เล่ม ๑๐๘/ตอนที่๕๒/ฉบับพิเศษ หน้า ๑/๒๒ มีนาคม ๒๕๓๔[๑๑] ราชกิจจานุเบกษาเล่ม ๑๐๙/ตอนที่ ๘๘/หน้า ๑๗/๑๗ สิงหาคม ๒๕๓๕[๑๒] ราชกิจจานุเบกษา เล่ม ๑๒๑/ตอนพิเศษ ๑๒๘ง/หน้า ๘๘/๑๗ พฤศจิกายน ๒๕๔๗[๑๓] ราชกิจจานุเบกษา เล่ม ๑๒๓/ตอนพิเศษ ๒๑ง/หน้า ๓๑/๙ กุมภาพันธ์ ๒๕๔๙[๑๔] ราชกิจจานุเบกษา เล่ม ๑๒๓/ตอนพิเศษ ๕๙ง/หน้า ๔๖/๑๐ พฤษภาคม ๒๕๔๙